title: Rozhodnutie Rady zo 17. mája 1993 o pristúpení spoločenstva k protokolu Ženevského dohovoru z roku 1979 o diaľkovom znečisťovaní ovzdušia prechádzajúcom hranice štátov, ktorý sa týka znižovaní emisií oxidov dusíka alebo ich prenášania cez hranice štátov

text:
Dôležité právne oznámenie

|

31993D0361

Úradný vestník L 149 , 21/06/1993 S. 0014 - 0015 Fínske špeciálne vydanie: Kapitola 11 Zväzok 22 S. 0050  Švédske špeciálne vydanie: Kapitola 11 Zväzok 22 S. 0050

		Rozhodnutie Radyzo 17. mája 1993o pristúpení spoločenstva k protokolu Ženevského dohovoru z roku 1979 o diaľkovom znečisťovaní ovzdušia prechádzajúcom hranice štátov, ktorý sa týka znižovaní emisií oxidov dusíka alebo ich prenášania cez hranice štátov(93/361/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 130,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže článok 130 ods. 5 zmluvy stanovuje aktívnu spoluprácu spoločenstva a členských štátov na medzinárodných opatreniach s cieľom ochrany životného prostredia; keďže z dôvodu cezhraničného charakteru znečisťovania ovzdušia je v záujme spoločenstva podieľať sa na medzinárodných opatreniach navrhovaných na zníženie tohoto znečistenia;keďže spoločenstvo je zmluvnou stranou Dohovoru Európskej hospodárskej komisie Organizácie spojených národov o diaľkovom znečisťovaní ovzdušia prechádzajúcom hranice štátov (Ženevský dohovor z roku 1979) [4] a jedného z jej protokolov o financovaní EMEP (Program spolupráce pre monitorovanie a vyhodnocovanie diaľkového šírenia látok znečisťujúcich ovzdušie v Európe). [5]keďže článok 130 r ods. 2 zmluvy stanovuje, že opatrenia spoločenstva by mali byť založené na takých princípoch, aby sa mohli vykonať preventívne činnosti a aby poškodenie životného prostredia mohlo byť prioritne usmerňované pri zdroji; keďže tieto princípy boli obsiahnuté, pokiaľ ide o znečistenie ovzdušia, v niekoľkých právnych aktoch spoločenstva o znížení emisií oxidov dusíka z hlavných zdrojov (motorové vozidlá a veľké spaľovne palív);keďže zásada usmerňovania pri zdroji je jedným z cieľov protokolu o NOx k dohovoru, ktorý stanovuje najmä všeobecný cieľ stabilizácie celkových emisií oxidov dusíka za predpokladu aplikácie emisných štandardov a prijatia opatrení proti znečisteniu s výhradou práva prispôsobenia následných rokovaní, ak to bude nevyhnutné.keďže použitie najlepšej dostupnej technológie, ktorá nespôsobuje zvýšené náklady tak, ako je to stanovené v základných podmienkach protokolu, bolo obsiahnuté už od roku 1984 v zákone spoločenstva o boji proti znečisteniu ovzdušia z priemyselných zdrojov; keďže od roku 1989 sa rovnaká zásada stala základnou filozofiou pre zníženie emisií z motorových vozidiel;keďže z pohľadu škôd životného prostredia a vzhľadom na cezhraničný charakter ďalekosiahleho znečisťovania ovzdušia spôsobeného oxidmi dusíka je žiadúce uskutočniť spoločnú akciu na medzinárodnej úrovni; keďže spoločenstvo by malo pristúpiť k protokolu o znížení emisií oxidov dusíka alebo ich cezhraničného prúdenia;keďže stabilizácia celkových emisií oxidu dusíka je prvý dôležitý krok; keďže je potrebné značne znížiť úroveň súčasných emisií ako oxidov dusíka, tak aj všetkých dusíkatých znečisťujúcich látok v spoločenstve ako celku,ROZHODLA TAKTO:Článok 1Európske hospodárske spoločenstvo týmto pristupuje k protokolu Dohovoru z roku 1979 o diaľkovom znečisťovaní ovzdušia prechádzajúcom hranice štátov, ktorý sa týka kontroly emisií oxidov dusíka alebo ich cezhraničného prúdenia.Text uvedeného dohovoru je pripojený k tomuto rozhodnutiu.Článok 2Predseda Rady uloží tento akt o pristúpení v súlade s článkom 14 protokolu.V Bruseli 17. mája 1993Za RadupredsedaJ. Hilden[1] Ú. v. ES C 230, 4.9.1991, s. 61.[2] Ú. v. ES C 150, 15.6.1992, s. 226.[3] Ú. v. ES C 40, 17.2.1992, s. 11.[4] Ú. v. ES L 171, 27.6.1981, s. 11.[5] Ú. v. ES L 181, 4.7.1986, s. 1.--------------------------------------------------


title: Rozhodnutie Rady (EÚ) 2017/1535 zo 4. septembra 2017, ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2017

text:
               9.9.2017

               SK

               Úradný vestník Európskej únie

               L 233/6

         ROZHODNUTIE RADY (EÚ) 2017/1535
   zo 4. septembra 2017,
   ktorým sa prijíma pozícia Rady k návrhu opravného rozpočtu Európskej únie č. 4 na rozpočtový rok 2017
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2017 sa s konečnou platnosťou prijal 1. decembra 2016 (2),

               —

               Komisia 27. júna 2017 predložila návrh obsahujúci návrh opravného rozpočtu č. 4 k všeobecnému rozpočtu na rozpočtový rok 2017,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 4 na rozpočtový rok 2017 bola prijatá 4. septembra 2017.
   Úplné znenie je k dispozícii na nahliadnutie alebo stiahnutie na internetovom sídle Rady: http://www.consilium.europa.eu/.

      V Bruseli 4. septembra 2017

            Za Radu

            predseda

         M. MAASIKAS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 51, 28.2.2017, s. 1.


title: Rozhodnutie Európskeho parlamentu a Rady č. 2239/2004/ES zo 17. novembra 2004, ktorým sa mení a dopĺňa rozhodnutie Rady 1999/784/ES o účasti Spoločenstva v Európskom audiovizuálnom informačnom úrade

text:
               31.12.2004

               SK

               Úradný vestník Európskej únie

               L 390/1

      ROZHODNUTIE EURÓPSKEHO PARLAMENTU A RADY č. 2239/2004/ES
   zo 17. novembra 2004,
   ktorým sa mení a dopĺňa rozhodnutie Rady 1999/784/ES o účasti Spoločenstva v Európskom audiovizuálnom informačnom úrade
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 157 ods. 3,
   so zreteľom na návrh Komisie (1),
   so zreteľom na stanovisko Európskeho hospodárskeho a sociálneho výboru (2),
   po porade s Výborom regiónov,
   konajúc v súlade s postupom ustanoveným v článku 251 zmluvy (3),
   keďže:

               (1)

               V rozhodnutí 1999/784/ES (4) Rada rozhodla, že Spoločenstvo by sa malo stať členom Európskeho audiovizuálneho informačného úradu (ďalej len „informačný úrad“), aby mohlo podporovať jeho aktivity. Informačný úrad prispieva k posilneniu konkurenčnej schopnosti audiovizuálneho priemyslu Spoločenstva zdokonaľovaním prenosu informácií do tohto priemyselného odvetvia, predovšetkým do malých a stredných podnikov, a zlepšovaním prehľadu o trhu.

               (2)

               Multimédiá a nové technológie budú zohrávať čoraz väčšiu úlohu v audiovizuálnom sektore. Informačný úrad by mohol naďalej zohrávať svoju dôležitú úlohu, ak sa jeho schopnosť sledovať tieto nové trendy náležite posilní.

               (3)

               Aj keď voľný pohyb osôb, tovaru a služieb je zakotvený v zmluve, nedostatok informácií o mnohých rozdielnostiach vo vnútroštátnych právnych predpisoch v oblasti daňového a pracovného práva je prekážkou vo voľnom pohybe audiovizuálneho tovaru a služieb. Informačný úrad môže ponúknuť pozitívny príspevok zbieraním a poskytovaním odborných stanovísk a systematických informácií v oblasti daňového a pracovného práva, autorského práva a práva týkajúceho sa ochrany spotrebiteľa.

               (4)

               V nadväznosti na uznesenie Európskeho parlamentu zo 4. septembra 2003 o televízii bez hraníc, ktoré vyžaduje každoročnú porovnávaciu správu o sprístupnení digitálnej TV pre ľudí so zdravotným postihnutím, informačný úrad by mal byť vyzvaný na zber údajov na ročnom základe o úrovni televíznych služieb poskytovaných vo všetkých členských štátoch Európskej únie alebo Rady Európy, aby sa zdravotne postihnutým pomáhalo napríklad titulkami, zvukovým prepisom a znakovou rečou.

               (5)

               Účasť Spoločenstva v informačnom úrade sa ukázala ako účinná v podporovaní jeho činnosti.

               (6)

               Je vhodné pokračovať v takejto účasti počas obdobia, ktoré je potrebné, aby informačný úrad prijal usmernenia pre svoju budúcu činnosť od roku 2006.

               (7)

               Rozhodnutie 1999/784/ES by sa preto malo podľa toho zmeniť a doplniť,

         ROZHODLI TAKTO:
   Jediný článok
   Článok 5 rozhodnutia 1999/784/ES sa nahrádza takto:

      „Článok 5
      Toto rozhodnutie sa uplatňuje do posledného dňa posledného mesiaca siedmeho roku nasledujúceho po roku jeho prijatia.“.

      V Bruseli 17. novembra 2004

            Za Európsky parlament

            predseda

         J. BORRELL FONTELLES

            Za Radu

            predseda

         A. NICOLAÏ

      (1)  Ú. v. EÚ C 98, 23.4.2004, s. 34.

      (2)  Ú. v. EÚ C 241, 28.9.2004, s. 15.

      (3)  Stanovisko Európskeho parlamentu z 21. apríla 2004 (zatiaľ neuverejnené v úradnom vestníku) a rozhodnutie Rady z 25. októbra 2004.

      (4)  Ú. v. ES L 307, 2.12.1999, s. 61.


title: 2014/399/EÚ: Rozhodnutie Rady z 24. júna 2014 o pozícii, ktorá sa má zaujať v mene Európskej únie v rámci Generálnej rady WTO k pristúpeniu Afganskej islamskej republiky k Svetovej obchodnej organizácii

text:
               27.6.2014

               SK

               Úradný vestník Európskej únie

               L 188/66

         ROZHODNUTIE RADY
   z 24. júna 2014
   o pozícii, ktorá sa má zaujať v mene Európskej únie v rámci Generálnej rady WTO k pristúpeniu Afganskej islamskej republiky k Svetovej obchodnej organizácii

      (2014/399/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 91, článok 100 ods. 2 a článok 207 ods. 4 prvý pododsek v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Vláda Afganskej islamskej republiky podala 21. novembra 2004 žiadosť o pristúpenie k Dohode o založení Svetovej obchodnej organizácie (WTO) uzavretej v Marakéši, a to v súlade s článkom XII uvedenej dohody.

               (2)

               Dňa 13. decembra 2004 bola zriadená pracovná skupina pre pristúpenie Afganskej islamskej republiky s cieľom dosiahnuť dohodu o podmienkach pristúpenia prijateľných pre Afganskú islamskú republiku a všetkých členov WTO.

               (3)

               Komisia dohodla v mene Únie celý rad záväzkov týkajúcich sa otvorenia trhu zo strany Afganskej islamskej republiky, ktoré spĺňajú požiadavky Únie.

               (4)

               Tieto záväzky sú teraz začlenené do Protokolu o pristúpení Afganskej islamskej republiky k WTO (ďalej len „protokol o pristúpení“).

               (5)

               Očakáva sa, že pristúpenie k WTO pozitívne a dlhodobo prispeje k procesu hospodárskej reformy a udržateľnému rozvoju v Afganskej islamskej republike.

               (6)

               Protokol o pristúpení by sa preto mal schváliť.

               (7)

               V článku XII Dohody o založení WTO sa stanovuje, že podmienky pristúpenia je potrebné dohodnúť medzi pristupujúcim členom a WTO a že konferencia ministrov WTO schváli podmienky pristúpenia na strane WTO. V článku IV.2 Dohody o založení WTO sa stanovuje, že v období medzi zasadnutiami konferencie ministrov vykonáva jej funkcie generálna rada.

               (8)

               Preto je potrebné stanoviť pozíciu, ktorá sa má zaujať v mene Únie v Generálnej rade WTO k pristúpeniu Afganskej islamskej republiky k WTO,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej únie v Generálnej rade Svetovej obchodnej organizácie k pristúpeniu Afganskej islamskej republiky k Svetovej obchodnej organizácii, je toto pristúpenie schváliť.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 24. júna 2014

            Za Radu

            predseda

         E. VENIZELOS


title: Rozhodnutie Rady zo  17. marca 2008 , ktorým sa vymenúvajú a nahrádzajú členovia správnej rady Európskeho strediska pre rozvoj odborného vzdelávania

text:
               26.3.2008

               SK

               Úradný vestník Európskej únie

               C 75/10

      ROZHODNUTIE RADY

   zo 17. marca 2008,
   ktorým sa vymenúvajú a nahrádzajú členovia správnej rady Európskeho strediska pre rozvoj odborného vzdelávania
   (2008/C 75/04)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä jeho článok 4 (1),
   so zreteľom na zoznamy kandidátov na zástupcov zamestnancov a zamestnávateľov, ktoré Rade predložila Komisia,
   keďže:

               (1)

               Rada rozhodnutím z 18. septembra 2006 (2) vymenovala členov správnej rady Európskeho strediska pre rozvoj odborného vzdelávania na obdobie od 18. septembra 2006 do 17. septembra 2009.

               (2)

               V dôsledku odstúpenia Mar Rodriguesovej Torresovej, Jeffa Maesa a Jeana-Clauda Quentina sa uvoľnili tri miesta členov správnej rady strediska v kategórii zástupcov zamestnancov.

               (3)

               V dôsledku odstúpenia Georgea Pantelidesa, Sama Hribara-Milica a Anthonyho Thompsona sa uvoľnili tri miesta členov správnej rady strediska v kategórii zástupcov zamestnávateľov.

         ROZHODLA TAKTO:
   Jediný článok
   Týmto sa za členov správnej rady Európskeho strediska pre rozvoj odborného vzdelávania na zvyšok funkčného obdobia, ktoré trvá do 17. septembra 2009, vymenúvajú:
   I.   ZÁSTUPCOVIA ZAMESTNANECKÝCH ORGANIZÁCIÍ

               Španielsko

               pani Luz Blanca COSIO ALMEIRA
               UGT Španielsko

               Belgicko

               pani Mieke DE RAEDEMAECKER
               FGTB

               Francúzsko

               pán Stéphane LARDY
               Force Ouvrière

         II.   ZÁSTUPCOVIA ORGANIZÁCIÍ ZAMESTNÁVATEĽOV

               Cyprus

               pán Michael PILIKOS
               Združenie zamestnávateľov a priemyselníkov Cypru

               Slovinsko

               pán Anze HIRSL
               Asociácia zamestnávateľov Slovinska – ZDS

               Spojené kráľovstvo

               pán Richard WAINER
               Konfederácia britského priemyslu (CBI – Confederation of British Industry)

      V Bruseli 17. marca 2008

            Za Radu

            predseda

         I. JARC

      (1)  Ú. v. ES L 39, 13.2.1975, s. 1. Nariadenie naposledy zmenené a doplnené nariadením (ES) č. 2051/2004 (Ú. v. EÚ L 355, 1.12.2004, s. 1).

      (2)  Ú. v. EÚ C 240, 5.10.2006, s. 1.


title: Rozhodnutie Rady z 10. februára 2004, ktorým sa mení a dopĺňa rozhodnutie 2001/264/ES, ktorým sa prijímajú bezpečnostné predpisy Rady

text:
Dôležité právne oznámenie

|

32004D0194

Úradný vestník L 063 , 28/02/2004 S. 0048 - 0052

		Rozhodnutie Radyz 10. februára 2004,ktorým sa mení a dopĺňa rozhodnutie 2001/264/ES, ktorým sa prijímajú bezpečnostné predpisy Rady(2004/194/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 207 ods. 3,so zreteľom na rozhodnutie Rady 2002/682/ES, Euratom z 22. júla 2002, ktorým sa prijíma rokovací poriadok Rady [1], najmä na jeho článok 24,keďže:(1) Dodatok 1 bezpečnostných predpisov Rady Európskej únie pripojených k rozhodnutiu 2001/264/ES [2] obsahuje zoznam vnútroštátnych bezpečnostných orgánov, dodatok 2 obsahuje porovnávaciu tabuľku vnútroštátnych bezpečnostných zatriedení.(2) Česká republika, Estónska republika, Cyperská republika, Lotyšská republika, Litovská republika, Maďarská republika, Maltská republika, Poľská republika, Slovinská republika a Slovenská republika podpísali 16. apríla 2003 Zmluvu o svojom pristúpení k Európskej únii [3].(3) Podľa článku 2 ods. 2 rozhodnutia 2001/264/ES musia tieto štáty prijať vhodné opatrenia na to, aby pri práci s utajovanými skutočnosťami EÚ boli dodržiavané bezpečnostné predpisy Rady.(4) Na to, aby sa zohľadnili tieto štáty v uvedených dodatkoch, je potrebné vykonať v rozhodnutí 2001/264/ES zodpovedajúce technické zmeny a doplnky.(5) Dodatok 2 rozhodnutia 2001/264/ES ustanovuje, že pri prejednávaní bezpečnostnej dohody medzi Európskou úniou a NATO bude dosiahnutá zhoda so stupňami zatriedenia NATO.(6) 14. marca 2003 bola medzi Európskou úniou a NATO podpísaná Dohoda o ochrane utajovaných skutočností [4].(7) V dodatku 2 uvedeného rozhodnutia je preto potrebné dosiahnuť zhody so stupňami utajenia NATO,ROZHODLA TAKTO:Článok 1Rozhodnutie 2001/264/ES sa mení a dopĺňa takto:a) dodatok 1 sa nahrádza dokumentom, ktorý obsahuje príloha I k tomuto rozhodnutiu,b) dodatok 2 sa nahrádza dokumentom, ktorý obsahuje príloha II k tomuto rozhodnutiu.Článok 21. Toto rozhodnutie nadobúda účinnosť dňom jeho uverejnenia.2. Uplatňuje sa dňom a s výhradou nadobudnutia účinnosti Zmluvy o pristúpení z roku 2003 podpísanej v Aténach 16. apríla 2003.V Bruseli 10. februára 2004Za RadupredsedaC. McCreevy[1] Ú. v. ES L 230, 28.8.2002, s. 7.[2] Ú. v. ES L 101, 11.4.2001, s. 1.[3] Ú. v. EÚ L 236, 23.9.2003, s. 17.[4] Ú. v. EÚ L 80, 27.3.2003, s. 36.--------------------------------------------------PRÍLOHA IBELGICKOService public fédéral des affaires étrangeres, du commerce extérieur et de la coopération au développementAutorité nationale de sécurité (ANS)Direction du protocole et de la sécuritéService de la sécurité P & S 6Rue des Petits Carmes 15B-1000 BruxellesFederale Overheidsdienst Buitenlandse Zaken, Buitenlandse Handel en OntwikkelingssamenwerkingNationale Veiligheidsoverheid (NVO)Directie Protocol en Veiligheid P & S 6Karmelietenstraat 15B-1000 BrusselTéléphone du secrétariat: (32-2) 519 05 74Téléphone de la présidence: (32-2) 501 82 20; (32-2) 501 87 10Télécopieur: (32-2) 519 05 96ČESKÁ REPUBLIKANárodní bezpečnostní úřadNa Popelce 2/16CZ-150 06 Praha 56Tel.: (420) 257 28 33 35Fax: (420) 257 28 31 10DÁNSKOPolitiets EfterretningstjenesteKlausdalsbrovej 1DK-2860 SøborgTel.: (45) 33 14 88 88Fax: (45) 33 43 01 90NEMECKOBundesministerium des InnernReferat IS 2Alt-Moabit 101 DD-11014 BerlinTel.: 49-18 88–681-15 26Fax: 49-18 88-681-558 06ESTÓNSKOMinistry of Defence, Republic of Estonia, Department of SecuritySakala 1EE-15094 TallinnTel.: (372) 717 00 30Fax: (372) 717 00 01GRÉCKOΓενικό Επιτελείο Εθνικής Άμυνας (ΓΕΕΘΑ)Υπηρεσία Στρατιωτικών Πληροφοριών (ΥΣΠ — Β Κλάδος)Τμήμα Ασφαλείας και ΑντιπληροφοριώνΣΤΓ 1020-Χολαργός (Αθήνα)ΕλλάδαΤηλέφωνα: (30) 210 657 20 09 (ώρες γραφείου), (30) 210 657 20 10 (ώρες γραφείου)Φαξ: (30) 210 642 64 32, (30) 210 657 21 81Hellenic National Defence General Staff (HNDGS)Military Intelligence Service (MIS-Bi Branch)Security Counterintelligence SectionGR-STG 1020 Holargos — AthensTel.: (30) 210 657 20 09 , (30) 210 657 20 10Fax: (30) 210 642 64 32, (30) 210 657 21 81ŠPANIELSKOAutoridad Nacional de SeguridadOficina Nacional de SeguridadAvenida Padre Huidobro s/nCarretera Nacional Radial VI, km 8,5E-28023 MadridTel.: (34-91) 372 57 07, (34-91) 372 50 27Fax: (34-91) 372 58 08FRANCÚZSKOSecrétariat général de la défense nationaleService de sécurité et de défense (SGDN/SSD)51 boulevard de la Tour-MaubourgF-75700 Paris 07 SPTel.: (33-1) 71 75 81 77Fax: (33-1) 71 75 82 00ÍRSKONational Security AuthorityDepartment of Foreign Affairs80 St. Stephens GreenDublin 2IrelandTel.: (353-1) 478 08 22Fax: (353-1) 478 14 84TALIANSKOPresidenza del Consiglio dei MinistriAutoritá Nazionale per la SicurezzaUfficio Centrale per la SicurezzaVia della Pineta Sacchetti, 216I-00168 RomaTel.: (39) 066 27 47 75Fax: (39) 066 14 33 97CYPRUSΥπουργείο ΆμυναςΣτρατιωτικό επιτελείο του υπουργούΕθνική Αρχή Ασφάλειας (ΕΑΑ)Υπουργείο ΆμυναςΛεωφόρος Εμμανουήλ Ροΐδη 41432 Λευκωσία,ΚύπροςΤηλέφωνα: (357) 22 80 75 69, (357) 22 80 75 19, (357) 22 80 77 64Φαξ: (357) 22 30 23 51Ministry of DefenceMinister's Military StaffNational Security Authority (NSA)4 Emanuel Roidi streetCY-1432 NicosiaTel.: (357) 22 80 75 69; (357) 22 80 75 19; (357) 22 80 77 64Fax: (357) 22 30 23 51LOTYŠSKOConstitution Protection Bureau of the Republic of LatviaMiera Iela 85/ALV-1001 RigaTel.: (371) 702 54 18Fax: (371) 702 54 06LITVANational Security Authority of the Republic of LithuaniaGedimino 40/2LT-2600 VilniusTel.: (370-5) 266 32 05Fax: (370-5) 266 32 00LUXEMBURSKOAutorité nationale de sécuritéMinistere d'ÉtatBoîte Postale 23 79L-1023 LuxembourgTel.: (352) 478 22 10 (centrála), (352) 478 22 35 (priama linka)Fax: (352) 478 22 43; (352) 478 22 71MAĎARSKONational Security Authority Republic of HungaryPf. 2HU-1352 BudapestTel.: (361) 346 96 52Fax: (361) 346 96 58MALTAMinistry of Justice and Home AffairsP.O. Box 146MT-VallettaTel.: (356) 21 24 98 44Fax: (356) 21 23 53 00HOLANDSKOMinisterie van Binnenlandse ZakenPostbus 200102500 EA Den HaagNederlandTel.: (31-70) 320 44 00Fax: (31-70) 320 07 33Ministerie van DefensieMilitaire Inlichtingendienst (MID)Postbus 207012500 ES Den HaagNederlandTel.: (31-70) 318 70 60Fax: (31-70) 318 79 51RAKÚSKOInformationssicherheitskommissionBundeskanzleramtBallhausplatz 2A-1014 WienTel.: 431-531 15 23 96Fax: 431-531 15 25 08POĽSKOMilitary Information ServicesNational Security Authority — Military SpherePL-00-909 Warszawa 60Tel.: (48-22) 684 61 19Fax: (48-22) 684 61 72Internal Security AgencyDepartment for the Protection of Classified Information2A Rakowiecka St.PL-00-993 WarszawaTel.: (48-22) 585 73 60Fax: (48-22) 585 85 09PORTUGALSKOPresidência do Conselho de MinistrosAutoridade Nacional de SegurançaAvenida Ilha da MadeiraP-1400-204 LisboaTel.: (351-21) 301 17 10Fax: (351-21) 303 17 11SLOVINSKOOffice of the Government of the Republic of SloveniaFor the Protection of Classified Information — NSASlovenska cesta 5SVN-1000 LjubljanaTel.: (386-1) 426 91 20Fax: (386-1) 426 91 91SLOVENSKONational Security AuthorityBudatínska 30SK-851 05 BratislavaTel.: (421-2) 68 69 95 09Fax: (421-2) 63 82 40 05FÍNSKOUlkoasiainministeriö/UtrikesministerietAlivaltiosihteeri Hallinto)/Understatssekreteraren (Administration)Laivastokatu/Maringatan 22PL/PB 176FI-00161 Helsinki/HelsingforsP. (358-9) 16 05 53 38F. (358-9) 16 05 53 03ŠVÉDSKOUtrikesdepartementetSSSBS-103 39 StockholmTel.: (46-8) 405 54 44Fax: (46-8) 723 11 76SPOJENÉ KRÁĽOVSTVONational Security AuthorityThe Secretary for T3P/1PO Box 56 56London EC1A 1AHUnited KingdomTel.: (44) 20 72 70 87 51Fax: (44) 20 76 30 14 28--------------------------------------------------PRÍLOHA IIPorovnávacia tabuľka bezpečnostných zatriedeníStupeň utajenia EÚ | Très Secret UE/EU Top Secret | Secret UE | Confidentiel UE | Restreint UE |Belgicko | Très Secret Zeer Geheim | Secret Geheim | Confidentiel Vertrouwelijk | Diffusion restreinte Beperkte verspreiding |Česká republika | Přísně tajné | Tajné | Důvěrné | Vyhrazené |Dánsko | Yderst hemmeligt | Hemmeligt | Fortroligt | Til tjenestebrug |Nemecko | Streng geheim | Geheim | VS – Vertraulich | VS – Nur für den Dienstgebrauch |Estónsko | Täiesti salajane | Salajane | Konfidentsiaalne | Piiratud |Grécko | Άκρως απόρρητο Abk: ΑΑΠ | Απόρρητο Abk: (ΑΠ) | Εμπιστευτικό ΕΕ Abk: (ΕΜ) | Περιορισμένης χρήσης Abk: (ΠΧ) |Španielsko | Secreto | Reservado | Confidencial | Difusión limitada |Francúzsko | Très Secret Défense | Secret Défense | Confidentiel Défense | Diffusion restreinte |Írsko | Top Secret | Secret | Confidential | Restricted |Taliansko | Segretissimo | Segreto | Riservatissimo | Riservato |Cyprus | Άκρως απόρρητο | Απόρρητο | Εμπιστευτικό ΕΕ | Περιορισμένης χρήσης |Lotyšsko | Sevišķi slepeni | Slepeni | Konfidenciāli | Dienesta vajadzībām |Litva | Visiškai slaptai | Slaptai | Konfidencialiai | Riboto naudojimo |Luxembursko | Très Secret | Secret | Confidentiel | Diffusion restreinte |Maďarsko | Szigorúan titkos! | Titkos! | Bizalmas! | Korlátozott terjesztésű! |Malta | L-Ogħla Segretezza | Sigriet | Kunfidenzjali | Ristrett |Holandsko | STG Zeer Geheim | STG Geheim | STG Confidentieel | – |Rakúsko | Streng geheim | Geheim | Vertraulich | Eingeschränkt |Poľsko | Ściśle tajne | Tajne | Poufne | Zastrzeżone |Portugalsko | Muito Secreto | Secreto | Confidencial | Reservado |Slovinsko | Strogo tajno | Tajno | Zaupno | SVN Interno |Slovensko | Prísne tajné | Tajné | Dôverné | Vyhradené |Fínsko | Erittäin salainen | Erittäin salainen | Salainen | Luottamuksellinen |Švédsko | Kvalificerat hemlig | Hemlig | Hemlig | Hemlig |Spojené kráľovstvo | Top Secret | Secret | Confidential | Restricted |Zatriedenie NATO | Cosmic Top Secret | NATO Secret | NATO Confidential | NATO Restricted |Zatriedenie WEU | Focal Top Secret | WEU Secret | WEU Confidential | WEU Restricted |--------------------------------------------------


title: Rozhodnutie Rady (EÚ) 2015/355 z 2. marca 2015 , ktorým sa prijíma rokovací poriadok Výboru pre Európsky rozvojový fond

text:
               5.3.2015

               SK

               Úradný vestník Európskej únie

               L 61/17

         ROZHODNUTIE RADY (EÚ) 2015/355
   z 2. marca 2015,
   ktorým sa prijíma rokovací poriadok Výboru pre Európsky rozvojový fond
   RADA EURÓPSKEJ ÚNIE,
   so zreteľom na Zmluvu o Európskej únii,
   so zreteľom na Zmluvu o fungovaní Európskej únie,
   so zreteľom na Vnútornú dohodu medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (1) (ďalej len „vnútorná dohoda“), a najmä na jej článok 8 ods. 5,
   so zreteľom na návrh Európskej komisie,
   keďže:

               (1)

               Dohodou o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanou v Cotonou 23. júna 2000 (2), prvýkrát zmenenou v Luxemburgu 25. júna 2005 (3) a druhýkrát zmenenou v Ouagadougou 22. júna 2010 (4) (ďalej len „Dohoda o partnerstve AKT – EÚ“), sa stanovuje vymedzenie finančných protokolov na každé päťročné obdobie.

               (2)

               Zástupcovia vlád členských štátov zasadajúci v Rade prijali 26. júna 2013 v súlade s Dohodou o partnerstve AKT – EÚ vnútornú dohodu, v ktorej sa stanovuje zriadenie Výboru pre Európsky rozvojový fond pozostávajúceho zo zástupcov vlád členských štátov.

               (3)

               Rokovací poriadok Výboru pre Európsky rozvojový fond by mal zohľadňovať príslušné ustanovenia rozhodnutia Rady 2013/755/EÚ (5) a nariadenia Rady (EÚ) 2015/322 (6),

         PRIJALA TOTO ROZHODNUTIE:
   Článok 1
   Týmto sa prijíma rokovací poriadok Výboru pre Európsky rozvojový fond uvedený v prílohe.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 2. marca 2015

            Za Radu

            predsedníčka

         D. REIZNIECE-OZOLA

      (1)  Ú. v. EÚ L 210, 6.8.2013, s. 1.

      (2)  Ú. v. ES L 317, 15.12.2000, s. 3.

      (3)  Ú. v. EÚ L 287, 28.10.2005, s. 4.

      (4)  Ú. v. EÚ L 287, 4.11.2010, s. 3.

      (5)  Rozhodnutie Rady 2013/755/EÚ z 25. novembra 2013 o pridružení zámorských krajín a území k Európskej únii („rozhodnutie o pridružení zámoria“) (Ú. v. EÚ L 344, 19.12.2013, s. 1).

      (6)  Nariadenie Rady (EÚ) 2015/322 z 2. marca 2015 o vykonávaní 11. Európskeho rozvojového fondu (Ú. v. EÚ L 58, 3.3.2015, s. 1).

      PRÍLOHA

         ROKOVACÍ PORIADOK VÝBORU PRE EURÓPSKY ROZVOJOVÝ FOND

      Článok 1
      Zloženie
      Výbor pre Európsky rozvojový fond (ďalej len „výbor“) pozostáva z delegácií členských štátov (ďalej len „delegácie“) a predsedá mu zástupca Komisie.
      Na rokovaniach výboru o otázkach týkajúcich sa Európskej investičnej banky (EIB) sa zúčastňuje aj pozorovateľ z EIB.
      Zástupca Generálneho sekretariátu Rady sa zúčastňuje na zasadnutiach ako pozorovateľ.
      Článok 2
      Postúpenie veci výboru
      1.   Vec sa postupuje výboru v prípadoch a podľa postupov stanovených v nariadení Rady (EÚ) 2015/322 (1) (ďalej len „nariadenie o vykonávaní 11. ERF“), a najmä v jeho článkoch 7, 9 a 14, a prípadne v rozhodnutí Rady 2013/755/EÚ (2) (ďalej len „rozhodnutie o pridružení zámoria“). V súvislosti s povinnosťami delegovanými na výbor v rozhodnutí o pridružení zámoria sa tento výbor ďalej uvádza ako „Výbor ERF – ZKÚ“.
      2.   Okrem prípadov postúpených podľa odseku 1:

                  a)

                  Komisia na svojom webovom sídle včas uverejní rozhodnutia prijaté na základe článkov 14 a 15 nariadenia o vykonávaní 11. ERF a informuje o tom výbor elektronicky čo najrýchlejšie a najspoľahlivejšie;

                  b)

                  Komisia informuje výbor o všetkých omeškaniach alebo ťažkostiach pri vykonávaní ročných akčných programov, individuálnych a osobitných opatrení vrátane predbežných informácií o pozastavení a následnom obnovení vykonávania programov rozpočtovej podpory, ktoré by mohli viesť k významným dodatočným záväzkom alebo podstatným zmenám, ktoré by mohli znamenať povinné postúpenie veci podľa ustanovení nariadenia o vykonávaní 11. ERF.

            Článok 3
      Zvolanie zasadnutia
      1.   Výbor zvoláva jeho predseda konajúci z vlastnej iniciatívy alebo na žiadosť členského štátu.
      2.   Je možné zvolať spoločné zasadnutia výboru s inými výbormi na účely prerokovania otázok patriacich do ich príslušných oblastí zodpovednosti.
      Článok 4
      Program rokovania
      1.   Predseda zostavuje návrh programu rokovania a predkladá ho výboru.
      2.   V programe rokovania sa rozlišuje medzi:

                  a)

                  návrhmi opatrení, ktoré má prijať Komisia a ku ktorým má výbor vydať stanovisko v súlade s postupom stanoveným v článku 14 nariadenia o vykonávaní 11. ERF;

                  b)

                  ďalšími otázkami predloženými výboru pre informáciu alebo na jednoduchú výmenu názorov, buď z iniciatívy predsedu, alebo na písomnú žiadosť niektorého člena výboru.

            3.   Ktorákoľvek delegácia môže žiadať zaradenie bodu do programu rokovania zasadnutí výboru. Príslušné informácie o týchto bodoch sa môžu uviesť ústne alebo prípadne následne písomne.
      4.   Program rokovania obsahuje schválenie zápisnice z predchádzajúceho zasadnutia.
      5.   Najmenej každé tri mesiace a vždy, keď sú dostupné aktualizované informácie, sa k programu priloží orientačný dlhodobý plán pre nadchádzajúce zasadnutia. Tento plán obsahuje body, ktoré sa majú predložiť na vyjadrenie stanoviska, ako aj strategické horizontálne otázky týkajúce sa ERF, ktoré sa majú predložiť na účely informovania a/alebo výmeny názorov. Dlhodobý plán obsahuje body, ktoré sa majú predložiť výboru počas nadchádzajúceho šesťmesačného obdobia. V rámci možnosti sa v tomto pláne uvedú aj body, ktoré sa pravdepodobne predložia výboru počas nasledujúceho šesťmesačného obdobia.
      Článok 5
      Zasielanie a predkladanie dokumentácie členom výboru
      1.   Predseda zasiela členom výboru pozvánku na zasadnutie, návrh programu zasadnutia, ako aj všetky návrhy opatrení, ku ktorým má výbor zaujať stanovisko, v dostatočnom predstihu pred zasadnutím s ohľadom na naliehavosť a zložitosť veci a v každom prípade aspoň 21 kalendárnych dní pred dňom konania zasadnutia. Ostatné dokumenty týkajúce sa zasadnutia, najmä dokumenty na účely informovania a výmeny názorov, sa podľa možnosti predkladajú v rovnakej lehote.
      Všetky dokumenty sa predkladajú v súlade s článkom 15 ods. 2 a 3.
      2.   V naliehavých prípadoch a vtedy, keď sa musí opatrenie, ktoré sa má prijať, začať uplatňovať bezodkladne, môže predseda na základe vlastnej iniciatívy alebo na žiadosť niektorého člena výboru skrátiť lehotu na predloženie dokumentov uvedenú v odseku 1. Táto lehota nesmie byť kratšia ako sedem kalendárnych dní. Komisia musí také naliehavé prípady náležite písomne odôvodniť.
      3.   V mimoriadne naliehavých prípadoch v partnerskej krajine alebo regióne, napríklad v prípade vážnych hospodárskych, sociálnych a politických okolností, živelnej pohromy v krajine, ktorá je príjemcom pomoci, a humanitárnych kríz alebo iných vonkajších okolností podobnej povahy, ktoré si vyžadujú veľmi rýchlu reakciu, sa predseda môže výnimočne na žiadosť člena výboru alebo z vlastnej iniciatívy odchýliť od lehôt stanovených v odsekoch 1 a 2. Komisia musí také mimoriadne naliehavé prípady náležite písomne odôvodniť.
      4.   Odseky 2 a 3 sa nevzťahujú na strategické dokumenty a viacročné orientačné programy a ich úpravy v dôsledku preskúmania uskutočneného v polovici a na konci obdobia podľa článkov 7 ods. 2 nariadenia o vykonávaní 11. ERF.
      5.   Ak delegácie predkladajú výboru návrhy opatrení s cieľom získať jeho stanovisko ústnym postupom, sekretariátu výboru najmenej tri pracovné dni pred dňom konania zasadnutia písomne oznámia:

                  a)

                  tie body, ku ktorým už môžu dať v zásade svoj súhlas a ktoré navrhujú zaradiť do programu uvedeného v článku 4 ods. 1 ako body A (s pripomienkami alebo žiadosťami o ďalšie informácie alebo bez nich), a

                  b)

                  tie body, ktoré si podľa nich vyžadujú rokovanie a ktoré navrhujú zaradiť do programu uvedeného v článku 4 ods. 1 ako body B.

            Na žiadosť členského štátu sa môže ktorýkoľvek bod A predložiť na rokovanie a zaradiť do zoznamu bodov B, a to čo najskôr pred zasadnutím alebo vo výnimočných prípadoch na samotnom zasadnutí.
      Delegácie predkladajú pripomienky a žiadosti o ďalšie informácie takisto písomne a pokiaľ možno najneskôr tri pracovné dni pred dňom konania zasadnutia.
      Komisia poskytuje ďalšie informácie a odpovedá na všetky pripomienky pokiaľ možno písomne a aspoň jeden deň pred zasadnutím.
      6.   Z riadne odôvodnených vážnych a naliehavých dôvodov môže Komisia použiť aj postup stanovený v článku 14 ods. 4 nariadenia o vykonávaní 11. ERF. V takých prípadoch predkladá predseda opatrenia výboru s cieľom získať jeho stanovisko do 14 dní po ich prijatí.
      Článok 6
      Zasielanie programových dokumentov Spoločnému parlamentnému zhromaždeniu
      Sekretariát výboru zašle v súlade s článkom 7 ods. 1 nariadenia o vykonávaní 11. ERF programové dokumenty Spoločnému parlamentnému zhromaždeniu pre informáciu súčasne s tým, ako ich zašle delegáciám vo výbore.
      Článok 7
      Stanovisko výboru
      1.   Ak sa vec predloží výboru s cieľom získať jeho stanovisko, rokuje sa o nej za podmienok a podľa postupu, ako sa stanovujú v článku 14 ods. 3 a 4 nariadenia o vykonávaní 11. ERF a v článku 8 ods. 2 a 3 Vnútornej dohody medzi zástupcami vlád členských štátov Európskej únie zasadajúcimi v Rade o financovaní pomoci Európskej únie na základe viacročného finančného rámca na obdobie rokov 2014 – 2020 v súlade s Dohodou o partnerstve AKT – EÚ a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o fungovaní Európskej únie (3) (ďalej len „vnútorná dohoda“).
      2.   Ak žiadny z členov výboru nemá námietky, môže predseda bez toho, aby sa pristúpilo k formálnemu hlasovaniu, konštatovať, že výbor prijal prostredníctvom konsenzu súhlasné stanovisko k návrhu opatrení.
      3.   Ak sa použije ústny postup a počas zasadnutia sa urobí podstatná zmena alebo sa k návrhu opatrení doplnia nové skutočnosti, predseda z vlastnej iniciatívy alebo na žiadosť členského štátu môže odložiť hlasovanie o určitom bode programu rokovania až na koniec zasadnutia alebo na nasledujúce zasadnutie.
      4.   Ak predseda na základe odseku 3 rozhodne, že neodloží hlasovanie požadované jednou alebo viacerými delegáciami, môžu žiadajúce delegácie vzniesť výhradu, ktorá sa môže stiahnuť najneskôr do troch pracovných dní odo dňa nasledujúceho po zasadnutí. Stanovisko výboru sa zaznamená ako konečné po uplynutí tejto lehoty. Komisia informuje členské štáty o konečnom stanovisku, ktoré prijali členské štáty, ktorých delegácie podali vo výbore výhradu.
      5.   S výhradou druhého pododseku tohto odseku sa hlasovanie o určitej otázke odloží na nasledujúce zasadnutie, ak dokumenty týkajúce sa konkrétneho bodu programu rokovania neboli členom výboru zaslané v lehotách stanovených v článku 5 ods. 1 a 2.
      Na návrh predsedu alebo na žiadosť člena výboru môže výbor jednoduchou väčšinou svojich členov rozhodnúť o ponechaní tohto bodu v programe rokovania vzhľadom na naliehavosť veci. V prípade potreby možno uplatniť písomný postup stanovený v článku 11 tohto rokovacieho poriadku.
      6.   Každá delegácia môže v súvislosti s preskúmaním ročných alebo viacročných akčných programov požiadať o stiahnutie projektu alebo programu z akčného programu. Ak uvedenú žiadosť podporí blokujúca menšina delegácií, ako sa stanovuje v článku 8 ods. 3 vnútornej dohody v spojení s článkom 8 ods. 2 vnútornej dohody, Komisia prijme akčný program bez príslušného projektu alebo programu. S výnimkou prípadu, keď si Komisia v súlade s názormi delegácií vo výbore neželá pokračovať v stiahnutom projekte ani programe, tento projekt alebo program sa opätovne predloží výboru v neskoršej fáze mimo akčného programu vo forme jednotlivého opatrenia, ktoré potom prijíma Komisia v súlade s postupom stanoveným v článku 14 nariadenia o vykonávaní 11. ERF.
      Článok 8
      Výmena názorov
      1.   Každá delegácia môže kedykoľvek vyzvať Komisiu, aby výboru poskytla informácie a uskutočnila výmenu názorov na otázky týkajúce sa úloh opísaných v článku 3 ods. 3, článku 7 ods. 2 a článku 14 ods. 2 nariadenia o vykonávaní 11. ERF. V súlade s článkom 18 ods. 2 nariadenia o vykonávaní 11. ERF sa môže na žiadosť členského štátu rokovať vo výbore aj o každom hodnotení vrátane odporúčaní a následných opatrení. Ako sa ustanovuje v článku 18 ods. 4 nariadenia o vykonávaní 11. ERF, Komisia preskúma pokrok dosiahnutý pri vykonávaní 11. ERF vrátane viacročných národných indikatívnych programov a počnúc rokom 2015 predkladá Rade každý rok správu o vykonávaní. Na žiadosť členského štátu môže uvedenú správu prerokovať tiež výbor.
      2.   Delegácie môžu na základe takýchto výmen názorov vypracovať odporúčania, ktoré Komisia zohľadňuje. Intervencie sa zaznamenávajú v zápisnici výboru. Intervencia, ktorú podporí kvalifikovaná väčšina delegácií, ako sa stanovuje v článku 8 ods. 3 vnútornej dohody v spojení s článkom 8 ods. 2 vnútornej dohody, sa zaznamenáva ako odporúčanie.
      Článok 9
      Zastúpenie a kvórum
      1.   Každá delegácia sa považuje za jedného člena výboru. Každý členský štát rozhodne o zložení svojej delegácie a informuje o tom predsedu.
      2.   So súhlasom predsedu môžu delegácie na náklady príslušného členského štátu sprevádzať mimovládni odborníci.
      V rámci primeranej lehoty a v každom prípade najneskôr päť kalendárnych dní pred dňom konania zasadnutia výboru je potrebné predsedovi poskytnúť tieto informácie:

                  a)

                  zloženie každej delegácie okrem prípadov, keď predseda už zloženie pozná;

                  b)

                  mená a funkcie všetkých odborníkov, ktorí sprevádzajú delegácie, a dôvody, pre ktoré je ich prítomnosť potrebná.

            Ak predseda nenamieta voči účasti odborníka pred konaním príslušného zasadnutia, povolenie sa považuje za udelené.
      Predseda pred zasadnutím informuje delegácie o účasti mimovládneho odborníka, pričom uvedie, akú organizáciu tento odborník zastupuje.
      3.   Delegácia môže v prípade potreby zastupovať najviac jeden ďalší členský štát. Delegácia, ktorá má byť zastupovaná, informuje písomne o tejto skutočnosti predsedu pred začatím zasadnutia.
      4.   Kvórum požadované pre rokovania výboru zodpovedá kvóru požadovanému pre prijatie stanoviska kvalifikovanou väčšinou podľa článku 14 ods. 3 a 4 nariadenia o vykonávaní 11. ERF.
      Článok 10
      Tretie strany a odborníci
      1.   Zástupcovia pristupujúcich krajín sú pozývaní na zasadnutia výboru odo dňa podpísania zmluvy o pristúpení.
      2.   Predseda môže rozhodnúť, že z vlastnej iniciatívy alebo na žiadosť člena výboru pozve zástupcov tretích strán alebo iných odborníkov na rokovanie o konkrétnych bodoch programu zasadnutia výboru. Jednoduchá väčšina členských štátov však môže odmietnuť ich účasť na zasadnutí.
      3.   Zástupcovia tretích strán a odborníci uvedení v odsekoch 1 a 2 a tí, ktorí sú uvedení v článku 9 ods. 2, nesmú byť prítomní na hlasovaní výboru ani sa na ňom zúčastniť.
      Článok 11
      Písomný postup
      1.   Predseda môže v riadne odôvodnených prípadoch získať stanovisko výboru prostredníctvom písomného postupu. Predseda zašle členom výboru návrhy opatrení a stanoví lehotu na vydanie stanoviska podľa naliehavosti veci.
      Delegácie majú 21 kalendárnych dní od zaslania návrhov, aby prijali stanovisko. Ak niektorá z delegácií výboru pred uplynutím lehoty stanovenej v liste nevyjadrí svoj nesúhlas alebo úmysel zdržať sa hlasovania, považuje sa to za konkludentné vyjadrenie jej súhlasu s návrhom.
      V naliehavých prípadoch alebo v prípadoch mimoriadnej naliehavosti v partnerskej krajine alebo regióne platia rovnaké lehoty ako tie, ktoré sú stanovené v článku 5 ods. 2 a 3. Komisia musí také naliehavé prípady alebo prípady mimoriadnej naliehavosti náležite písomne odôvodniť.
      2.   Ak však člen výboru požiada, aby sa návrhy opatrení zvážili v priebehu zasadnutia, ukončí sa tým písomný postup a navrhované opatrenia sa prenesú na ďalšie zasadnutie.
      3.   Predseda písomne informuje členov výboru o výsledku písomného postupu bezodkladne a v každom prípade najneskôr do siedmich kalendárnych dní po uplynutí lehoty.
      Článok 12
      Sekretariát
      Služby sekretariátu pre výbor poskytuje Komisia.
      Článok 13
      Zápisnica a súhrnná správa zo zasadnutí
      Zápisnica z každého zasadnutia sa vypracúva pod záštitou predsedu a obsahuje vyjadrené stanoviská k navrhovaným opatreniam a stanoviská vyjadrené počas zasadnutia. Zápisnica sa zasiela členom výboru bezodkladne a pokiaľ možno do 14 kalendárnych dní po zasadnutí. V prípade zasadnutí konaných v intervaloch štyroch týždňov alebo menej sa zápisnica musí zaslať najmenej sedem kalendárnych dní pred nasledujúcim zasadnutím.
      Delegácie zasielajú predsedovi všetky písomné pripomienky, ktoré môžu mať k zápisnici. Výbor je o tomto informovaný; v prípade nezhôd sa o navrhovanej zmene rokuje vo výbore. V prípade pretrvávajúcej nezhody sa navrhovaná zmena pripája k zápisnici.
      Článok 14
      Prezenčná listina
      1.   Na každom zasadnutí predseda vyhotoví prezenčnú listinu uvádzajúcu orgány alebo subjekty, ku ktorým účastníci patria, a počas zasadnutia ju rozdá účastníkom.
      2.   Na začiatku každého zasadnutia každá delegácia, ktorej účasť na činnosti predstavuje konflikt záujmov v súvislosti s konkrétnym bodom programu rokovania, informuje o tejto skutočnosti predsedu. Okrem toho každá osoba určená členskými štátmi, ako aj odborníci, ktorých účasť na zasadnutí povolil predseda v súlade s článkom 9 ods. 2 a článkom 10 ods. 2, a zástupcovia tretích strán, ktorí boli prizvaní na zasadnutie v súlade s článkom 10, informujú predsedu o prípadnom konflikte záujmov v súvislosti s konkrétnym bodom programu rokovania.
      V prípade takéhoto konfliktu záujmov sa na žiadosť predsedu príslušná osoba nezúčastní na rokovaní, kým sa rokuje o príslušných bodoch programu.
      Článok 15
      Korešpondencia
      1.   Korešpondencia súvisiaca s výborom sa zasiela Komisii, na vedomie sekretariátu výboru.
      2.   Korešpondencia, ktorú sekretariát zasiela delegáciám, sa zasiela elektronicky čo najrýchlejšie a najspoľahlivejšie stálemu zastúpeniu dotknutého členského štátu. Ak stále zastúpenie oznámi Komisii konkrétnu centrálnu elektronickú adresu určenú pre korešpondenciu týkajúcu sa práce výborov, pre korešpondenciu sa používa uvedená adresa. Korešpondenciu možno okrem toho zaslať priamo osobám, ktoré členské štáty určili, aby ich zastupovali vo výbore.
      3.   S výnimkou mimoriadnych okolností sa korešpondencia medzi Komisiou a delegáciami zasiela oboma smermi elektronickými prostriedkami poskytnutými Komisiou.
      Článok 16
      Prístup k dokumentom a zachovávanie dôvernosti
      1.   So žiadosťami o prístup k dokumentom výboru sa zaobchádza v súlade s nariadením Európskeho parlamentu a Rady (ES) č. 1049/2001 (4). Komisia rozhoduje o žiadostiach o prístup k uvedeným dokumentom podľa svojho rokovacieho poriadku (5). Ak je žiadosť určená niektorému členskému štátu, tento členský štát uplatňuje článok 5 nariadenia (ES) č. 1049/2001.
      2.   Rokovania výboru sú dôverné.
      3.   Dokumenty predložené členom výboru, odborníkom a zástupcom tretích strán sú dôverné okrem prípadov, keď sa k daným dokumentom poskytne prístup podľa odseku 1 alebo keď ich iným spôsobom zverejní Komisia.
      4.   Členovia výboru, ako aj odborníci a zástupcovia tretích strán sú povinní zachovávať dôvernosť stanovenú v tomto článku. Predseda zabezpečuje, aby odborníci a zástupcovia tretích strán boli oboznámení s požiadavkami zachovávania dôvernosti, ktoré sa na nich kladú.
      Článok 17
      Ochrana osobných údajov
      Spracúvanie osobných údajov výborom a jeho pracovnými skupinami sa vykonáva v súlade s nariadením Európskeho parlamentu a Rady (ES) č. 45/2001 (6), pričom za ich spracovanie zodpovedá predseda, ktorý je prevádzkovateľom v zmysle článku 2 písm. d) uvedeného nariadenia.
      Článok 18
      Prevádzkové náklady
      1.   Prevádzkové náklady výboru vrátane cestovných výdavkov na jedného účastníka za členský štát znáša Komisia.
      Ak to pridelené rozpočtové prostriedky umožňujú, a v ich medziach, Komisia uhrádza cestovné výdavky dvom členom delegácie, ktorí na uvedený účel predložia žiadosť.
      2.   Komisia poskytuje priestory a materiálne zdroje potrebné na prácu výboru.

         (1)  Nariadenie Rady (EÚ) 2015/322 z 2. marca 2015 o vykonávaní 11. Európskeho rozvojového fondu (Ú. v. EÚ L 58, 3.3.2015, s. 1).

         (2)  Rozhodnutie Rady 2013/755/EÚ z 25. novembra 2013 o pridružení zámorských krajín a území k Európskej únii („rozhodnutie o pridružení zámoria“) (Ú. v. EÚ L 344, 19.12.2013, s. 1).

         (3)  Ú. v. EÚ L 210, 6.8.2013, s. 1.

         (4)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).

         (5)  Rokovací poriadok Komisie [K(2000) 3614] (Ú. v. ES L 308, 8.12.2000, s. 26).

         (6)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).


title: Rozhodnutie Rady zo 7. mája 2007 , ktorým sa vymenúvajú grécki, maďarskí a rumunskí členovia a náhradníci Poradného výboru pre bezpečnosť a ochranu zdravia pri práci

text:
               17.5.2007

               SK

               Úradný vestník Európskej únie

               C 111/2

      ROZHODNUTIE RADY

   zo 7. mája 2007,
   ktorým sa vymenúvajú grécki, maďarskí a rumunskí členovia a náhradníci Poradného výboru pre bezpečnosť a ochranu zdravia pri práci
   (2007/C 111/02)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 202,
   so zreteľom na rozhodnutie Rady z 22. júla 2003, ktorým sa zriaďuje Poradný výbor pre bezpečnosť a ochranu zdravia pri práci (1), a najmä na jeho článok 3,
   so zreteľom na zoznam kandidátov, ktorý Rade predložili vlády členských štátov,
   keďže:

               1)

               Rada svojím rozhodnutím 2007/144/ES (2) vymenovala členov a náhradníkov Poradného výboru pre bezpečnosť a ochranu zdravia pri práci na obdobie od 1. marca 2007 do 28. februára 2010 s výnimkou gréckych, maďarských a rumunských členov a náhradníkov.

               2)

               Grécka, maďarská a rumunská vláda navrhli kandidátov na neobsadené miesta,

         ROZHODLA TAKTO:
   Jediný článok
   Za členov a náhradníkov Poradného výboru pre bezpečnosť a ochranu zdravia pri práci sa na obdobie, ktoré sa končí 28. februára 2010, vymenúvajú:
   I.   ZÁSTUPCOVIA VLÁDY

               Krajina

               Členovia

               Náhradníci

               Maďarsko

               András BÉKÉS

               Judit RÁCZNÉ BENCZE
               Mária GROSZMANN

         II.   ZÁSTUPCOVIA ORGANIZÁCIÍ ZAMESTNANCOV

               Krajina

               Členovia

               Náhradníci

               Maďarsko

               Pál GERGELY

               Károly GYÖRGY
               Szilvia BORBÉLY

               Rumunsko

               Cornel CONSTANTINOAIA

               Adrian COJOCARU
               Maria GHIMPĂU

         III.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Členovia

               Náhradníci

               Grécko

               Pavlos KIRIAKONGONAS

               Natasa AVLONITOU
               Christos KAVALOPOULOS

               Maďarsko

               Géza BOMBERA

               Antal SZABADKAI
               Judit NOSZTRAI

               Rumunsko

               Adrian IZVORANU

               Ovidiu NICOLESCU
               Cazimir IONESCU

      V Bruseli 7. mája 2007

            Za Radu

            predseda

         H. SEEHOFER

      (1)  Ú. v. EÚ C 218, 13.9.2003, s. 1.

      (2)  Ú. v. EÚ L 64, 2.3.2007, s. 30.


title: Rozhodnutie Rady z  12. februára 2007 , ktorým sa ustanovuje na obdobie rokov 2007 až 2013 ako súčasť všeobecného programu o základných právach a spravodlivosti osobitný program Trestná justícia

text:
               24.2.2007

               SK

               Úradný vestník Európskej únie

               L 58/13

      ROZHODNUTIE RADY

   z 12. februára 2007,
   ktorým sa ustanovuje na obdobie rokov 2007 až 2013 ako súčasť všeobecného programu o základných právach a spravodlivosti osobitný program Trestná justícia
   (2007/126/SVV)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 a článok 34 ods. 2 písm. c),
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Článok 29 Zmluvy o Európskej únii uvádza, že cieľom Únie je poskytnúť občanom vysokú úroveň ochrany v priestore slobody, bezpečnosti a spravodlivosti prostredníctvom rozvoja spoločných postupov členských štátov v oblasti justičnej spolupráce v trestných veciach.

               (2)

               Podľa článku 31 Zmluvy o Európskej únii spoločná akcia v trestných veciach zahŕňa najmä spoluprácu medzi príslušnými orgánmi členských štátov.

               (3)

               V nadväznosti na závery Európskej rady z Tampere Haagsky program prijatý Európskou radou v novembri 2004 opätovne potvrdzuje prioritu posilňovania slobody, bezpečnosti a spravodlivosti v Európskej únii, najmä prostredníctvom skvalitňovania justičnej spolupráce v trestných veciach založenej na zásade vzájomného uznávania.

               (4)

               Rámcový program ustanovený rozhodnutím Rady 2002/630/SVV z 22. júla 2002 ustanovujúcim rámcový program policajnej a justičnej spolupráce v trestných veciach (AGIS) (2) významne prispel k posilneniu spolupráce medzi policajnými orgánmi a inými orgánmi činnými v trestnom konaní a justičnými orgánmi v členských štátoch, ako aj k zlepšeniu vzájomného chápania ich policajných, justičných, právnych a administratívnych systémov a k prehĺbeniu vzájomnej dôvery v tieto systémy.

               (5)

               Ambiciózne ciele stanovené Zmluvou o Európskej únii a Haagskym programom by sa mali realizovať prostredníctvom vytvorenia flexibilného a účinného programu, ktorý uľahčí plánovanie a vykonávanie.

               (6)

               Program by mal zlepšiť vzájomnú dôveru medzi justičnými orgánmi. Vzájomná dôvera by sa podľa Haagskeho programu mala posilňovať prostredníctvom rozvoja sietí justičných organizácií a inštitúcií, zlepšovaním odbornej prípravy v rámci profesií v oblasti justície, vývoja hodnotenia vykonávania politík EÚ v oblasti justície pri plnom rešpektovaní nezávislosti súdnictva, nárastu podielu výskumu v oblasti justičnej spolupráce a prostredníctvom podpory operačných projektov medzi členskými štátmi, ktoré sa zameriavajú na modernizáciu justície.

               (7)

               Program by mal uľahčovať aj uplatňovanie zásady vzájomného uznávania prostredníctvom skvalitňovania informovanosti o predchádzajúcich odsúdeniach v rámci Európskej únie, najmä prostredníctvom vytvorenia elektronického systému na výmenu informácií z trestných registrov.

               (8)

               Európska sieť odbornej justičnej prípravy založená inštitúciami konkrétne zodpovednými za odbornú prípravu sudcov a prokurátorov všetkých členských štátov podporuje programy odbornej prípravy sudcov a prokurátorov, ktoré majú skutočný európsky rozmer. Prispieva sa tým k posilňovaniu vzájomnej dôvery a zlepšuje sa vzájomné porozumenie medzi justičnými orgánmi a rôznymi právnymi systémami.

               (9)

               Keďže ciele tohto rozhodnutia nie je možné uspokojivo dosiahnuť na úrovni jednotlivých členských štátov, ale z dôvodov rozsahu a dôsledkov programu ich možno lepšie dosiahnuť na úrovni Európskej únie, môže Rada prijať opatrenia v súlade so zásadou subsidiarity podľa článku 5 Zmluvy o založení Európskeho spoločenstva, ktorá sa uplatňuje na Úniu prostredníctvom článku 2 Zmluvy o Európskej únii. V súlade so zásadou proporcionality podľa článku 5 Zmluvy o založení Európskeho spoločenstva toto rozhodnutie neprekračuje rámec nevyhnutný na dosiahnutie týchto cieľov.

               (10)

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3) (ďalej len „nariadenie o rozpočtových pravidlách“) a nariadenie Komisie (ES, Euratom) č. 2342/2002 (4) z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002, ktoré ochraňujú finančné záujmy Spoločenstva, sa uplatňujú s prihliadnutím na zásady jednoduchosti a jednotnosti pri výbere rozpočtových nástrojov, na obmedzenie počtu prípadov, keď si Komisia ponecháva priamu zodpovednosť za ich vykonanie a riadenie, a na požadovanú úmernosť medzi objemom zdrojov a administratívnym zaťažením súvisiacim s ich využitím.

               (11)

               V súlade s nariadeniami Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (5), (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou (6) a nariadením Európskeho parlamentu a Rady č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (7) by sa tiež mali prijať primerané opatrenia na zabránenie nezrovnalostiam a podvodom, ako aj kroky nevyhnutné na vrátenie ušlých, neoprávnene vyplatených alebo nesprávne použitých finančných prostriedkov.

               (12)

               Podľa nariadenia o rozpočtových pravidlách sa v prípade operačných grantov vyžaduje prijatie základného právneho aktu.

               (13)

               Opatrenia potrebné na vykonávanie tohto rozhodnutia by sa mali prijať podľa postupov v ňom stanovených, za pomoci výboru.

               (14)

               Je vhodné nahradiť rozhodnutie 2002/630/SVV od 1. januára 2007 týmto rozhodnutím a rozhodnutím, ktorým sa ustanovuje osobitný program Predchádzanie a boj proti trestnej činnosti.

               (15)

               S cieľom zabezpečiť účinné a včasné vykonávanie tohto programu by sa toto rozhodnutie malo uplatňovať od 1. januára 2007,

         ROZHODLA TAKTO:
   Článok 1
   Predmet úpravy
   1.   Týmto rozhodnutím sa ustanovuje osobitný program Trestná justícia (ďalej len „program“) ako súčasť všeobecného programu o základných právach a spravodlivosti s cieľom prispieť k posilneniu priestoru slobody, bezpečnosti a spravodlivosti.
   2.   Program zahŕňa obdobie od 1. januára 2007 do 31. decembra 2013.
   Článok 2
   Všeobecné ciele
   1.   Všeobecnými cieľmi tohto programu sú:

               a)

               presadzovanie justičnej spolupráce s cieľom prispieť k vytvoreniu skutočného európskeho priestoru spravodlivosti v trestných veciach založeného na vzájomnom uznávaní a vzájomnej dôvere;

               b)

               presadzovanie zlučiteľnosti pravidiel uplatniteľných v členských štátoch, ak je to nutné na zlepšenie justičnej spolupráce; presadzovanie odstránenia existujúcich právnych prekážok dobrého fungovania justičnej spolupráce so zámerom posilniť koordináciu vyšetrovania a zvýšiť kompatibilitu existujúcich justičných systémov v členských štátoch Európskej únie, aby sa zabezpečila primeraná nadväznosť na vyšetrovanie orgánov činných v trestnom konaní v daných členských štátoch;

               c)

               zlepšovanie kontaktov a výmeny informácií a najlepších postupov medzi legislatívnymi, justičnými a správnymi orgánmi a právnickými profesiami – právnikmi a ostatnými odborníkmi, ktorí sa zúčastňujú na práci justičných orgánov, – a podpora odbornej prípravy sudcov a prokurátorov s cieľom prehlbovať vzájomnú dôveru;

               d)

               ďalšie posilňovanie vzájomnej dôvery s cieľom zabezpečiť ochranu práv obetí a obvinených.

         2.   Bez toho, aby boli dotknuté ciele a právomoci Európskeho spoločenstva, všeobecné ciele programu prispievajú k rozvoju politík Spoločenstva, konkrétne k vytvoreniu justičného priestoru.
   Článok 3
   Konkrétne ciele
   Konkrétnymi cieľmi tohto programu sú:

               a)

               podpora justičnej spolupráce v trestných veciach so zameraním na:

                           i)

                           podporu vzájomného uznávania súdnych rozhodnutí a rozsudkov;

                           ii)

                           odstránenie prekážok, ktoré vznikli na základe rozdielov medzi justičnými systémami členských štátov, a podporu potrebného zosúladenia hmotného trestného práva týkajúceho sa závažnej trestnej činnosti, najmä závažnej trestnej činnosti s cezhraničným rozmerom;

                           iii)

                           ďalšie rozšírenie uplatňovania minimálnych noriem týkajúcich sa aspektov procesného trestného práva s cieľom podporiť praktickú stránku justičnej spolupráce;

                           iv)

                           zaručenie riadneho výkonu spravodlivosti prostredníctvom zabránenia kompetenčným sporom;

                           v)

                           zlepšenie výmeny informácií prostredníctvom využitia elektronických systémov, najmä informácií získaných z vnútroštátnych trestných registrov;

                           vi)

                           presadzovanie práv obvinených, ako aj sociálnu a právnu pomoc obetiam;

                           vii)

                           podnecovanie členských štátov na zlepšenie spolupráce s Eurojustom pri boji proti cezhraničnej organizovanej a inej závažnej trestnej činnosti;

                           viii)

                           presadzovanie opatrení zameraných na účinnú resocializáciu páchateľov, osobitne mladistvých páchateľov;

               b)

               prehlbovanie spoločných poznatkov o právnych a justičných systémoch členských štátov v trestných veciach a podpora a posilňovanie kontaktných sietí, vzájomnej spolupráce, výmeny a šírenia informácií, skúseností a najlepších postupov;

               c)

               zabezpečovanie dôsledného vykonávania, správneho a konkrétneho uplatňovania a hodnotenia nástrojov Únie v oblastiach justičnej spolupráce v trestných veciach;

               d)

               skvalitňovanie poskytovania informácií o právnych systémoch v členských štátoch a o prístupe k spravodlivosti;

               e)

               presadzovanie odbornej prípravy sudcov a prokurátorov, právnikov a iných odborníkov, ktorí sa zúčastňujú na práci justičných orgánov, zameranej na právo Únie a Spoločenstva;

               f)

               vyhodnotenie všeobecných podmienok potrebných na vybudovanie vzájomnej dôvery prostredníctvom zlepšenia vzájomného porozumenia medzi justičnými orgánmi a rôznymi právnymi systémami, najmä v súvislosti s vykonávaním politiky EÚ v oblasti spravodlivosti;

               g)

               vybudovanie a zavedenie elektronického systému na výmenu informácií z trestných registrov a podpora štúdie o vývoji ďalších spôsobov výmeny informácií.

         Článok 4
   Oprávnené akcie
   S cieľom splniť všeobecné a konkrétne ciele podľa článkov 2 a 3 v súlade s podmienkami stanovenými v ročnom pracovnom programe podporuje program tieto druhy akcií:

               a)

               konkrétne opatrenia prijaté Komisiou, napríklad štúdie a výskum, vytváranie a uskutočňovanie konkrétnych projektov, ako napríklad vytvorenie elektronického systému na výmenu informácií z trestných registrov, prieskumy verejnej mienky, určovanie ukazovateľov a spoločnej metodiky, zhromažďovanie, spracovanie a šírenie údajov a štatistík, semináre, konferencie a stretnutia expertov, organizovanie verejných kampaní a podujatí, tvorba a údržba webových stránok, príprava a šírenie informačných materiálov, podpora a rozvoj kontaktných sietí medzi národnými expertmi, analytické, monitorovacie a hodnotiace činnosti, alebo

               b)

               osobitné nadnárodné projekty v záujme Únie predložené minimálne dvoma členskými štátmi alebo minimálne jedným členským štátom a inou krajinou, ktorou môže byť buď pristupujúca, alebo kandidátska krajina v súlade s podmienkami stanovenými v ročných pracovných programoch, alebo

               c)

               podpora činností mimovládnych organizácií alebo iných subjektov, ktoré sledujú cieľ všeobecného európskeho záujmu v súlade so všeobecnými cieľmi programu a s podmienkami stanovenými v ročných pracovných programoch, alebo

               d)

               operačný grant na spolufinancovanie výdavkov súvisiacich so stálym pracovným programom Európskej siete odbornej justičnej prípravy, ktorá sleduje cieľ všeobecného európskeho záujmu v oblasti odbornej prípravy sudcov a prokurátorov;

               e)

               národné projekty v rámci členských štátov, ktoré:

                           i)

                           pripravujú nadnárodné projekty a/alebo akcie Únie („počiatočné opatrenia“);

                           ii)

                           dopĺňajú nadnárodné projekty a/alebo akcie Únie („doplňujúce opatrenia“);

                           iii)

                           prispievajú k rozvoju inovačných metód a/alebo technológií, ktoré je možné uplatniť na akcie uskutočňované na úrovni Spoločenstva, alebo ktoré rozvíjajú takéto metódy a technológie s cieľom uplatniť ich v iných členských štátoch a/alebo inej krajine, ktorou môže byť pristupujúca alebo kandidátska krajina.

         Článok 5
   Cieľové skupiny
   Program je okrem iného určený pre právnikov, zástupcov poskytovateľov pomoci obetiam a iných odborníkov, ktorí sa zúčastňujú na práci justičných orgánov, pre vnútroštátne orgány a občanov Únie vo všeobecnosti.
   Článok 6
   Prístup k programu
   1.   Prístup k programu majú inštitúcie a verejné alebo súkromné organizácie vrátane profesijných organizácií, univerzity, výskumné inštitúty a inštitúty pre odbornú/ďalšiu právnu a justičnú prípravu právnikov, mimovládne organizácie členských štátov. Ziskové subjekty a organizácie majú prístup k programu len spolu s neziskovými alebo štátnymi organizáciami.
   „Právnici“ sú okrem iného sudcovia, prokurátori, advokáti, pracovníci ministerstiev, súdni úradníci, exekútori, súdni tlmočníci a iní odborníci, ktorí sa zúčastňujú na výkone spravodlivosti v oblasti trestného práva.
   2.   Tretie krajiny alebo medzinárodné organizácie nemôžu predkladať nadnárodné projekty, ale môžu sa na nich zúčastňovať ako partneri.
   Článok 7
   Formy financovania
   1.   Financovanie Spoločenstva môže mať tieto právne formy:

               a)

               granty;

               b)

               zákazky vo verejnom obstarávaní.

         2.   Granty Spoločenstva sa udeľujú na základe výziev na predloženie návrhov – okrem riadne odôvodnených výnimočných naliehavých prípadov alebo prípadov, keď pre danú akciu na základe svojej charakteristiky prichádza príjemca do úvahy ako jediný – a poskytujú sa ako operačné granty a granty na akcie.
   Ročné pracovné programy uvádzajú minimálny podiel ročných výdavkov, ktoré sa pridelia na granty. Tento minimálny podiel je najmenej 65 %.
   Maximálny podiel spolufinancovania nákladov na projekty sa určí v ročných pracovných programoch.
   3.   Ďalej sa zabezpečia výdavky na sprievodné opatrenia, ktoré sa uskutočňujú prostredníctvom zákaziek vo verejnom obstarávaní, pričom v tomto prípade slúžia finančné prostriedky Spoločenstva na nákup služieb a tovaru. Tieto výdavky okrem iného zahŕňajú výdavky na informovanie a komunikáciu, prípravu, vykonávanie, monitorovanie, kontrolu a hodnotenie projektov, politík, programov a právnych predpisov.
   Článok 8
   Vykonávacie opatrenia
   1.   Komisia vykonáva finančnú podporu Spoločenstva v súlade s nariadením (ES, Euratom) č. 1605/2002 (ďalej len „nariadenie o rozpočtových pravidlách“).
   2.   Na vykonávanie programu prijme Komisia v rámci všeobecných cieľov vymedzených v článku 2 do konca septembra ročný pracovný program, v ktorom uvedie svoje konkrétne ciele, tematické priority, opis sprievodných opatrení uvedených v článku 7 ods. 3 a podľa potreby uvedie zoznam iných akcií.
   Ročný pracovný program na rok 2007 sa prijme tri mesiace po nadobudnutí účinnosti tohto rozhodnutia.
   3.   Ročný pracovný program sa prijíma v súlade s riadiacim postupom uvedeným v článku 11.
   4.   Pri postupoch hodnotenia a postupoch udeľovania grantov na akcie sa okrem iného zohľadnia tieto kritériá:

               a)

               súlad s ročným pracovným programom, všeobecnými cieľmi podľa článku 2 a opatreniami v rôznych oblastiach podľa článkov 3 a 4;

               b)

               kvalita navrhovanej akcie z hľadiska jej koncepcie, organizácie, prezentácie a očakávaných výsledkov;

               c)

               výška požadovaných finančných prostriedkov Spoločenstva a jej primeranosť očakávaným výsledkom;

               d)

               vplyv očakávaných výsledkov na všeobecné ciele vymedzené v článku 2 a na opatrenia v rôznych oblastiach podľa článkov 3 a 4.

         5.   Žiadosti o operačné granty uvedené v článku 4 písm. c) a d) sa posúdia na základe:

               a)

               súladu s cieľmi programu;

               b)

               kvality plánovaných činností;

               c)

               pravdepodobného znásobeného účinku týchto činností na verejnosť;

               d)

               geografického vplyvu uskutočňovaných činností;

               e)

               účasti občanov na organizácii dotknutých orgánov;

               f)

               pomeru nákladov a prínosu navrhovanej činnosti.

         6.   Rozhodnutia o projektoch akcií predložených podľa článku 4 ods. 1 písm. a) prijíma Komisia v súlade s riadiacim postupom uvedeným v článku 11. Rozhodnutia o akciách predložených podľa článku 4 ods. 1 písm. b) až e) prijíma Komisia v súlade s konzultačným postupom uvedeným v článku 10.
   Rozhodnutia o žiadostiach o granty týkajúce sa ziskových subjektov alebo organizácií prijíma Komisia v súlade s riadiacim postupom uvedeným v článku 11.
   7.   Podľa článku 113 ods. 2 nariadenia o rozpočtových pravidlách sa na operačné granty poskytnuté Európskej sieti odbornej justičnej prípravy nevzťahuje zásada postupného znižovania, keďže táto sieť sleduje cieľ v spoločnom európskom záujme.
   Článok 9
   Výbor
   1.   Komisii pomáha výbor zložený zo zástupcov členských štátov, ktorému predsedá zástupca Komisie (ďalej len „výbor“).
   2.   Výbor prijme svoj rokovací poriadok.
   3.   Komisia môže po zasadnutiach výboru pozvať zástupcov z kandidátskych krajín na informačné stretnutia.
   Článok 10
   Konzultačný postup
   1.   Ak sa odkazuje na tento článok, zástupca Komisie predloží výboru návrh opatrení, ktoré sa majú prijať. Výbor poskytne svoje stanovisko k návrhu v lehote, ktorú môže stanoviť predseda v závislosti od naliehavosti príslušnej záležitosti, v prípade potreby aj prostredníctvom hlasovania.
   2.   Toto stanovisko sa uvedie v zápisnici; každý členský štát môže požadovať, aby sa jeho stanovisko uviedlo v zápisnici.
   3.   Komisia venuje stanovisku, ktoré predložil výbor, maximálnu pozornosť. Informuje výbor o spôsobe, akým bolo stanovisko zohľadnené.
   Článok 11
   Riadiaci postup
   1.   Ak sa odkazuje na tento článok, zástupca Komisie predloží výboru návrh opatrení, ktoré sa majú prijať. Výbor poskytne svoje stanovisko k návrhu v lehote, ktorú môže stanoviť predseda podľa naliehavosti príslušnej záležitosti. V prípade rozhodnutí, ktorých prijatie sa vyžaduje od Rady na návrh Komisie, sa na stanovisku uznáša väčšina stanovená v článku 205 ods. 2 Zmluvy o založení Európskeho spoločenstva. Hlasy zástupcov členských štátov vo výbore sa vážia spôsobom upraveným v tomto článku. Predseda nehlasuje.
   2.   Komisia prijme opatrenia, ktoré sú ihneď uplatniteľné. Ak však tieto opatrenia nie sú v súlade so stanoviskom výboru, Komisia ich bezodkladne oznámi Rade. V takomto prípade môže Komisia odložiť uplatňovanie opatrení, o ktorých rozhodla, na obdobie troch mesiacov od dátumu tohto oznámenia.
   3.   Rada, ktorá sa uznáša kvalifikovanou väčšinou, môže prijať iné rozhodnutie v lehote stanovenej v odseku 2.
   Článok 12
   Komplementárnosť
   1.   Vyvinie sa úsilie na dosiahnutie synergického účinku a komplementárnosti s ďalšími nástrojmi Únie a Spoločenstva, okrem iného s osobitným programom Trestná justícia ako súčasťou všeobecného programu o základných právach a spravodlivosti a so všeobecnými programami o bezpečnosti a ochrane slobôd a solidarite a riadení migračných tokov. Štatistická časť informácií o trestnej justícii sa pripravuje v spolupráci s členskými štátmi a s prípadným využitím štatistického programu Spoločenstva.
   2.   Program môže spoločne využívať zdroje s inými nástrojmi Únie a Spoločenstva, najmä s osobitným programom Trestná justícia ako súčasťou všeobecného programu o základných právach a spravodlivosti s cieľom vykonávať opatrenia, ktoré spĺňajú ciele oboch programov.
   3.   Operáciám financovaným podľa tohto rozhodnutia na rovnaké účely sa neposkytne pomoc z iných finančných nástrojov Únie/Spoločenstva. Zabezpečí sa, aby príjemcovia podľa tohto rozhodnutia poskytli Komisii informácie o finančných prostriedkoch, ktoré získali zo všeobecného rozpočtu Európskej únie a z iných zdrojov, ako aj informácie o aktuálnych žiadostiach o financovanie.
   Článok 13
   Rozpočtové zdroje
   Rozpočtové zdroje pridelené na akcie ustanovené v programe sa začlenia do ročných rozpočtových prostriedkov všeobecného rozpočtu Európskej únie. Dostupné ročné rozpočtové prostriedky schvaľuje rozpočtový orgán v rámci obmedzení stanovených vo finančnom rámci.
   Článok 14
   Monitorovanie
   1.   Komisia pre každú akciu financovanú programom zabezpečuje, aby príjemca predložil technické a finančné správy o dosiahnutom pokroku a aby sa záverečná správa predložila do troch mesiacov od ukončenia akcie. Komisia určí formu a štruktúru správ.
   2.   Komisia zabezpečuje, aby zmluvy a dohody vyplývajúce z vykonávania tohto programu upravili najmä dohľad a finančnú kontrolu zo strany Komisie (alebo jej povereného zástupcu), vykonávané v prípade potreby priamo na mieste aj formou výberových kontrol, a audit zo strany Dvora audítorov.
   3.   Komisia zabezpečuje, aby príjemca finančnej podpory uchoval všetky potrebné doklady týkajúce sa výdavkov vzťahujúcich sa na akciu tak, aby boli Komisii k dispozícii päť rokov od poslednej platby na akúkoľvek akciu.
   4.   Na základe výsledkov správ a kontrol na mieste podľa odsekov 1 a 2 Komisia v prípade potreby zabezpečuje, aby sa upravil rozsah alebo podmienky prideľovania pôvodne schválenej finančnej podpory, ako aj časový rozvrh platieb.
   5.   Komisia zabezpečuje, aby sa podnikli všetky ďalšie potrebné kroky na overenie, či sa financované akcie uskutočňujú riadne a v súlade s ustanoveniami tohto rozhodnutia a nariadenia o rozpoočtových pravidlách.
   Článok 15
   Ochrana finančných záujmov Spoločenstva
   1.   Komisia zabezpečuje, aby sa pri vykonávaní akcií financovaných podľa tohto rozhodnutia chránili finančné záujmy Spoločenstva uplatňovaním opatrení na predchádzanie podvodom, korupcii a akýmkoľvek iným nezákonným činnostiam, a to prostredníctvom účinných kontrol a vymáhaním neoprávnene uhradených súm, a v prípade zistenia nezrovnalostí prostredníctvom účinných, primeraných a odradzujúcich sankcií v súlade s nariadeniami (ES, Euratom) č. 2988/95, (Euratom, ES) č. 2185/96 a (ES) č. 1073/1999.
   2.   Pokiaľ ide o akcie Spoločenstva financované v rámci tohto programu, nariadenie (ES, Euratom) č. 2988/95 a nariadenie (Euratom, ES) č. 2185/96 sa vzťahujú na každé porušenie ustanovenia práva Spoločenstva prostredníctvom neopodstatneného výdavku vrátane porušenia zmluvnej povinnosti súvisiacej s programom, ktoré je dôsledkom konania alebo zanedbania zo strany hospodárskeho subjektu a ktoré má alebo by mohlo mať negatívny vplyv na všeobecný rozpočet Európskej únie alebo na ňou spravované rozpočty.
   3.   Komisia zabezpečuje, aby sa suma finančnej podpory poskytnutej na akciu znížila, pozastavila alebo získala späť v prípade, že zistí nezrovnalosti vrátane nesúladu s ustanoveniami tohto rozhodnutia, samostatného rozhodnutia alebo zmluvy alebo dohody poskytujúcej príslušnú finančnú podporu, alebo ak sa preukáže, že bez predchádzajúceho súhlasu Komisie prešla akcia zmenou, ktorá je v rozpore s povahou alebo vykonávacími podmienkami projektu.
   4.   Ak sa nedodržia lehoty alebo ak pokrok pri vykonávaní akcie umožňuje odôvodniť len časť pridelenej finančnej podpory, Komisia zabezpečí, aby sa v stanovenej časovej lehote od príjemcu vyžiadalo zdôvodnenie. V prípade, že príjemca neposkytne uspokojivú odpoveď, Komisia zabezpečí, že poskytovanie zvyšnej finančnej podpory sa môže zrušiť a môže sa vyžiadať vrátenie už vyplatených súm.
   5.   Komisia zabezpečuje, aby sa jej vrátila každá nenáležitá platba. Ku každej sume, ktorá sa nevráti včas, sa v súlade s podmienkami nariadenia o rozpočtových pravidlách pripočíta úrok.
   Článok 16
   Hodnotenie
   1.   Program sa pravidelne monitoruje s cieľom sledovať vykonávanie jeho činností.
   2.   Komisia zabezpečuje pravidelné, nezávislé, externé hodnotenie programu.
   3.   Komisia predloží Európskemu parlamentu a Rade:

               a)

               výročnú prezentáciu vykonávania programu;

               b)

               priebežnú hodnotiacu správu o dosiahnutých výsledkoch a kvalitatívnych a kvantitatívnych aspektoch vykonávania programu najneskôr do 31. marca 2011;

               c)

               oznámenie o pokračovaní programu najneskôr do 30. augusta 2012;

               d)

               správu o následnom hodnotení najneskôr do 31. decembra 2014.

         Článok 17
   Uverejňovanie projektov
   Komisia každý rok uverejní zoznam akcií, ktoré sa financujú v rámci tohto programu, s krátkym opisom každého programu.
   Článok 18
   Prechodné ustanovenia
   Týmto rozhodnutím sa od 1. januára 2007 nahrádzajú zodpovedajúce ustanovenia rozhodnutia 2002/630/SVV.
   Akcie, ktoré sa podľa rozhodnutia 2002/630/SVV začali pred 31. decembrom 2006, sa ním ďalej riadia až do svojho ukončenia. Výbor zriadený podľa článku 7 uvedeného rozhodnutia sa nahrádza jedným z výborov uvedených v článku 10 tohto rozhodnutia.
   Článok 19
   Nadobudnutie účinnosti a uplatňovanie
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. januára 2007.

      V Bruseli 12. februára 2007

            Za Radu

            predseda

         F.-W. STEINMEIER

      (1)  Stanovisko zo 14. decembra 2006 (zatiaľ neuverejnené v úradnom vestníku).

      (2)  Ú. v. ES L 203, 1.8.2002, s. 5.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 1248/2006 (Ú. v. EÚ L 227, 19.8.2006, s. 3).

      (5)  Ú. v. ES L 312, 23.12.1995, s. 1.

      (6)  Ú. v. ES L 292, 15.11.1996, s. 2.

      (7)  Ú. v. ES L 136, 31.5.1999, s. 1.


title: 2007/475/ES: Rozhodnutie Komisie z  25. júna 2007 o zlučiteľnosti opatrení, ktoré prijalo Taliansko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva

text:
               10.7.2007

               SK

               Úradný vestník Európskej únie

               L 180/5

      ROZHODNUTIE KOMISIE

   z 25. júna 2007
   o zlučiteľnosti opatrení, ktoré prijalo Taliansko podľa článku 3a ods. 1 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania, s právnymi predpismi Spoločenstva
   (2007/475/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (1), a najmä na jej článok 3a ods. 2,
   so zreteľom na stanovisko výboru zriadeného podľa článku 23a smernice 89/552/EHS,
   keďže:

               (1)

               Listom z 10. mája 1999 Taliansko oznámilo Komisii opatrenia prijaté 9. marca 1999 podľa článku 3a ods. 1 smernice 89/552/EHS.

               (2)

               Komisia v priebehu troch mesiacov od tohto oznámenia overila, či sú tieto opatrenia zlučiteľné s právnymi predpismi Spoločenstva, najmä pokiaľ ide o proporcionalitu opatrení a transparentnosť vnútroštátneho konzultačného postupu.

               (3)

               Pri svojom preskúmaní Komisia zohľadnila údaje dostupné na talianskej mediálnej scéne.

               (4)

               Zoznam podujatí s veľkým spoločenským významom zahrnutých do opatrení Talianska bol zostavený zrozumiteľne a transparentne.

               (5)

               Komisia vyjadrila spokojnosť s tým, že podujatia uvedené v talianskych opatreniach spĺňajú aspoň dve z týchto kritérií, ktoré sa považujú za spoľahlivé ukazovatele dôležitosti podujatí pre spoločnosť: i) mimoriadny všeobecný ohlas v členskom štáte a nielen význam pre tých, ktorí zvyčajne sledujú príslušnú činnosť alebo šport; ii) všeobecne uznávaný, osobitý kultúrny význam pre obyvateľstvo členského štátu, najmä ako katalyzátor kultúrnej identity; iii) účasť národného družstva na príslušnom podujatí v kontexte súťaže alebo turnaja medzinárodného významu; a iv) skutočnosť, že podujatie tradične vysiela voľne prístupná televízia a láka množstvo televíznych divákov.

               (6)

               Významný počet podujatí uvedených v talianskych opatreniach vrátane letných a zimných olympijských hier, futbalových zápasov Svetového pohára a majstrovstiev Európy, na ktorých sa zúčastňuje talianske národné družstvo, ako aj finále týchto turnajov, patria do kategórie podujatí, ktoré sa tradične považujú za podujatia s veľkým významom pre spoločnosť, ako sa výslovne uvádza v odôvodnení 18 smernice 97/36/ES. Tieto podujatia majú mimoriadny všeobecný ohlas v Taliansku, pretože sú obzvlášť obľúbené u širokej verejnosti a nielen u tých, ktorí zvyčajne sledujú športové podujatia. Okrem toho majú všeobecne uznávaný, osobitý kultúrny význam pre talianske obyvateľstvo vzhľadom na to, že významnou mierou prispievajú k zvýšeniu porozumenia medzi ľuďmi a vzhľadom na význam športu pre taliansku spoločnosť ako celok a pre národnú hrdosť, keďže poskytujú vrcholovým talianskym športovcom príležitosť uspieť v týchto najdôležitejších medzinárodných súťažiach.

               (7)

               Ďalšie uvedené futbalové podujatia majú mimoriadny všeobecný ohlas v Taliansku a všeobecne uznávaný, osobitý kultúrny význam pre talianske obyvateľstvo, vzhľadom na význam futbalu pre taliansku spoločnosť ako celok a pre národnú hrdosť, pretože poskytujú talianskym družstvám príležitosť uspieť vo futbalových zápasoch na najvyššej úrovni, ktoré priťahujú medzinárodnú pozornosť.

               (8)

               Cyklistické preteky Giro d’Italia majú mimoriadny všeobecný ohlas v Taliansku a všeobecne uznávaný, osobitý kultúrny význam ako katalyzátor kultúrnej identity, nielen pre svoj význam ako športového podujatia na najvyššej úrovni, ale tiež ako príležitosť propagovať Taliansko ako krajinu.

               (9)

               Mimoriadny všeobecný ohlas v Taliansku a všeobecne uznávaný, osobitý kultúrny význam talianskej Veľkej ceny Formuly 1 pre talianske obyvateľstvo vyplýva z veľkého úspechu talianskych automobilov v pretekoch Formuly 1.

               (10)

               Taliansky hudobný festival v San Remo má mimoriadny všeobecný ohlas v Taliansku a všeobecne uznávaný, osobitý kultúrny význam pre taliansku kultúrnu identitu ako podujatie „ľudovej kultúry“, ktoré tvorí súčasť talianskej kultúrnej tradície.

               (11)

               Talianske opatrenia sa javia ako primerané, pokiaľ ide o odôvodnenie výnimky zo základnej slobody obsiahnutej v Zmluve o ES poskytovať služby na základe prvoradého dôvodu verejného záujmu, ktorou sa má zabezpečiť prístup širokej verejnosti k vysielaniu podujatí s veľkým spoločenským významom.

               (12)

               Talianske opatrenia sú zlučiteľné s pravidlami hospodárskej súťaže ES, pokiaľ sa definícia oprávnených vysielateľov, ktorí vysielajú uvedené podujatia, zakladá na objektívnych kritériách, ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Navyše, počet uvedených podujatí nie je neprimeraný a nenaruší hospodársku súťaž v rámci sekundárnych trhov voľne prístupnej a platenej televízie.

               (13)

               Potom, ako Komisia oznámila talianske opatrenia ostatným členským štátom a po porade s výborom zriadeným podľa článku 23a smernice 89/552/EHS, generálny riaditeľ pre vzdelávanie a kultúru informoval Taliansko listom z 5. júla 1999, že Európska komisia nemá v úmysle namietať voči oznámeným opatreniam.

               (14)

               Komisii sa 7. septembra 1999 oznámila zmena a doplnenie talianskych opatrení. Touto zmenou a doplnením neboli zavedené žiadne zmeny do uvedených podujatí.

               (15)

               Talianske opatrenia boli uverejnené v sérii C Úradného vestníka Európskych spoločenstiev
                   (2) v súlade s článkom 3a ods. 2 smernice 89/552/EHS. Korigendum k tomuto uverejneniu bolo následne uverejnené v sérii C Úradného vestníka Európskych spoločenstiev
                   (3).

               (16)

               Z rozsudku Súdu prvého stupňa vo veci T-33/01 Infront WM/Komisia vyplýva, že vyhlásenie, že opatrenia prijaté podľa článku 3a ods. 1 smernice 89/552/EHS sú zlučiteľné s právnymi predpismi Spoločenstva, predstavuje rozhodnutie v zmysle článku 249 Zmluvy o ES, ktoré musí byť z toho dôvodu prijaté Komisiou. Preto je potrebné v tomto rozhodnutí vyhlásiť, že opatrenia oznámené Talianskom sú zlučiteľné s právnymi predpismi Spoločenstva. Opatrenia uvedené v prílohe k tomuto rozhodnutiu by mali byť uverejnené v úradnom vestníku v súlade s článkom 3a ods. 2 smernice 89/552/EHS,

         ROZHODLA TAKTO:
   Článok 1
   Opatrenia v zmysle ustanovení článku 3a ods. 1 smernice 89/552/EHS, ktoré Taliansko oznámilo Komisii 10. mája 1999, ako boli uverejnené v
         Úradnom vestníku Európskych spoločenstiev séria C 277 z 30. septembra 1999 (korigendum v
         Úradnom vestníku Európskych spoločenstiev séria C 208 z 26. júla 2001), sú zlučiteľné s právnymi predpismi Spoločenstva.
   Článok 2
   Opatrenia uvedené v prílohe k tomuto rozhodnutiu sa uverejnia v úradnom vestníku v súlade s článkom 3a ods. 2 smernice 89/552/EHS.

      V Bruseli 25. júna 2007

            Za Komisiu

         Viviane REDING

            členka Komisie

      (1)  Ú. v. ES L 298, 17.10.1989, s. 23. Smernica zmenená a doplnená smernicou Európskeho parlamentu a Rady 97/36/ES (Ú. v. ES L 202, 30.7.1997, s. 60).

      (2)  Ú. v. ES C 277, 30.9.1999, s. 3.

      (3)  Ú. v. ES C 208, 26.7.2001, s. 27.

      PRÍLOHA
      Uverejnenie v súlade s článkom 3a ods. 2 smernice Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania
      Opatrenia, ktoré prijalo Taliansko a ktoré sa majú uverejniť podľa článku 3a ods. 2 smernice 89/552/EHS, sú stanovené v týchto výňatkoch z rozhodnutia Úradu pre zabezpečovanie komunikácie č. 8/1999 z 9. marca 1999 zmeneného a doplneného jeho rozhodnutím č. 172/1999 z 28. júla 1999.

         „Článok 1
         1.   Toto rozhodnutie sa týka televízneho vysielania podujatí, ktoré sa považujú za podujatia s veľkým významom pre spoločnosť.
         2.   ‚Podujatie s veľkým významom pre spoločnosť’ znamená podujatie športového alebo nešportového charakteru, ktoré spĺňa najmenej dve z týchto štyroch kritérií:

                     (a)

                     o podujatie a jeho výsledok je v Taliansku mimoriadny a široký záujem, pričom sa oň zaujímajú aj iné osoby ako tie, ktoré zvyčajne sledujú tento typ podujatia v televízii;

                     (b)

                     podujatiu sa dostáva všeobecného uznania zo strany širokej verejnosti, má mimoriadny kultúrny význam a posilňuje taliansku kultúrnu identitu;

                     (c)

                     podujatie je spojené s účasťou národného družstva v konkrétnej športovej disciplíne na dôležitom medzinárodnom turnaji;

                     (d)

                     podujatie sa tradične vysiela vo voľne prístupnej televízii a má sa v Taliansku vysokú sledovanosť.

               Článok 2
         1.   Úrad zostavil tento zoznam podujatí považovaných za podujatia s veľkým významom pre spoločnosť, ktoré nesmú televízni vysielatelia patriaci pod právomoc talianskych súdov vysielať na princípe exkluzivity a v zašifrovanej podobe, s cieľom umožniť veľkej časti talianskej verejnosti (viac ako 90 %) sledovať ich vo voľne prístupnej televízii bez vynaloženia ďalších nákladov na získanie technického zariadenia:

                     (a)

                     letné a zimné olympijské hry;

                     (b)

                     finále majstrovstiev sveta vo futbale a všetky zápasy talianskeho národného mužstva;

                     (c)

                     finále majstrovstiev Európy vo futbale a všetky zápasy talianskeho národného mužstva;

                     (d)

                     všetky zápasy talianskeho národného futbalového mužstva na domácej pôde a na ihrisku súpera v oficiálnych súťažiach;

                     (e)

                     zápasy talianskeho mužstva vo finále a semifinále Ligy majstrov a Pohára UEFA;

                     (f)

                     cyklistické preteky Giro d'Italia;

                     (g)

                     Veľká cena Talianska vo Formule 1;

                     (h)

                     Taliansky hudobný festival v San Remo.

               2.   Podujatia uvedené v odseku 1 písm. b) a c) sa majú v neskrátenom trvaní vysielať v priamom prenose. V prípade ostatných podujatí sa televízni vysielatelia môžu slobodne rozhodnúť o opatreniach pre nezašifrované vysielanie.“


title: Rozhodnutie Rady 2011/119/SZBP z  21. februára 2011 , ktorým sa predlžuje mandát osobitného zástupcu Európskej únie v Kosove

text:
               22.2.2011

               SK

               Úradný vestník Európskej únie

               L 47/18

         ROZHODNUTIE RADY 2011/119/SZBP
   z 21. februára 2011,
   ktorým sa predlžuje mandát osobitného zástupcu Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. februára 2008 prijala jednotnú akciu 2008/124/SZBP o misii Európskej únie na podporu právneho štátu v Kosove, EULEX KOSOVO (2) a jednotnú akciu 2008/123/SZBP (3), ktorou sa Pieter FEITH vymenúva za osobitného zástupcu Európskej únie (OZEÚ) v Kosove.

               (2)

               Rada 11. augusta 2010 prijala rozhodnutie 2010/446/SZBP (4), ktorým sa mandát OZEÚ predlžuje do 28. februára 2011.

               (3)

               Mandát OZEÚ by sa mal predĺžiť do 30. apríla 2011.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by brániť dosiahnutiu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2010/446/SZBP sa týmto mení a dopĺňa takto:

               1.

               Článok 1 sa nahrádza takto:
               „Článok 1
               Osobitný zástupca Európskej únie
               Mandát pána Pietera FEITHA ako OZEÚ v Kosove sa týmto predlžuje do 30. apríla 2011.“.

               2.

               Článok 5 ods. 1 sa nahrádza takto:
               „1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 30. apríla 2011 je 1 230 000 EUR.“.

               3.

               Článok 6 sa nahrádza takto:
               „Článok 6
               Vytvorenie a zloženie tímu
               1.   Na pomoc OZEÚ pri vykonávaní jeho mandátu a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál. OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ o zložení svojho tímu bezodkladne informuje Radu a Komisiu.
               2.   Členské štáty, inštitúcie Únie a Európska služba pre vonkajšiu činnosť (ESVČ) môžu navrhnúť vyslanie personálu na prácu pre OZEÚ. Plat členov vyslaného personálu hradí dotknutý členský štát, inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
               3.   Všetok vyslaný personál naďalej administratívne podlieha vysielajúcemu členskému štátu, inštitúcii Únie alebo ESVČ, vykonáva svoje povinnosti a koná v záujme mandátu OZEÚ.“.

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 21. februára 2011

            Za Radu

            predsedníčka

         C. ASHTON

      (1)  Podľa rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 42, 16.2.2008, s. 88.

      (4)  Ú. v. EÚ L 211, 12.8.2010, s. 36.